Când au decis să deschidă propria vinărie, soții Cerven au hotărât din start să pornească pe drumul producției ecologice.

„Kara Gani” a beneficiat de 21 de panouri solare, datorită Programului „Sprijin pentru agricultură și dezvoltare rurală în ATU Găgăuzia și raionul Taraclia” (SARD). Finanțat de Uniunea Europeană cu 6,5 milioane EUR și implementat prin Programul Națiunilor Unite pentru Dezvoltare, Programul SARD susține colaborarea dintre autoritățile centrale și locale, precum și organizațiile regionale din raioanele Gagauzia și Taraclia. Prin susținerea cooperării, își propune să contribuie la dezvoltarea socială și economică a regiunii și a Republicii Moldova în general. Programul SARD desfășoară activități pentru abilitarea comunităților, reabilitarea infrastructurii sociale, promovarea cooperării inter-municipale și implementarea inițiativei europene de dezvoltare rurală.

Kara Gani / Sursa:UNIMEDIA

Kara Gani / Sursa:UNIMEDIA

Kara Gani / Sursa:UNIMEDIA

Kara Gani / Sursa:UNIMEDIA

undefined

„Am avut problemă cu electrificarea vinăriei, am decis să scriem un proiect privind securitatea energetică a vinăriei și totodată să apropiem activitatea noastră de energia verde. Avem planuri să lansăm producție ecologică, iar acest proiect a fost primul pas în această direcție”, spune Larisa Cerven.

„Timp ce două săptămâni au instalat aceste panouri. Astăzi funcționează foarte bine, vedem deja rezultatele municii noastre, simțim economii concrete”, spune Larisa Cerven.

„Economisim circa 60% din consumul de electricitate. Aceste panouri au însemnat un ajutor semnificativ. Pe lângă aceasta, în cadrul proiectului am beneficiat și de consultări. Au venit specialiști, au analizat afacerea noastră. Aceștia au monitorizat firma care ne-a instalat panourile și astfel am simțit un sprijin în spatele nostru”, mai explică directoarea vinăriei.

Larisa Cerven / Sursa:UNIMEDIA

Larisa Cerven / Sursa:UNIMEDIA

Datorită regiunii însorite, în perioada primăvară-toamnă, vinăria se asigură de sine stătător cu energie regenerabilă și sustenabilă.

Soțul Larisei, Gheorghe Cerven, care se ocupă nemijlocit de producerea vinului, spune că panourile solare au ieftinit costul de producție. „Cu ajutorul panourilor am devenit competitivi, doarece cheltuielile de energie sunt mari. În timpul sezonului de producere, utilajul și instalațiile de răcire consumă multă energie”.

„Într-o zi cu soare, se produc 10 kilowați, iar utilajele și frigiderele consumă 8 kilowați. Practic efectuăm producerea fără a cheltui energie. Vara folosim și aparatele de aer condiționat, care tot consumă multă energie. Totodată, activitățile legate de turism necesită energie electrică. Aparatele din bucătărie, care sunt electrice, tot consumă mult”, explică Gheorghe Cerven.

Kara Gani / Sursa:UNIMEDIA

Kara Gani / Sursa:UNIMEDIA

Gheorghe Cerven / Sursa:UNIMEDIA

Gheorghe Cerven / Sursa:UNIMEDIA

În anul 2017, vinăria a produs prima partidă de sticle sub brandul „Kara Gani”, care din start a obținut medalii la concursuri internaționale.

Larisa Cerven spune că specificul vinurilor Kara Gani constă în accentul pus pe tradițiile și cultura găgăuză. „Ne poziționăm ca producători de vin cu specific găgăuz. Facem accent pe faptul că este un vin de familie. În Găgăuzia mereu au fost dezvoltate legăturile de familie”.

Kara Gani / Sursa:UNIMEDIA

Kara Gani / Sursa:UNIMEDIA

Recent, vinăria a lansat o nouă linie de vinuri, sub denumirea „Ciotra”. Ciotra este un vas din lemn, unde se toarnă vinul și cu care se merge în ospeție pentru a invita oamenii la nunți, cumătrii. În ciotră se toarnă cel mai bun vin, spune tradiția găgăuză.

Vinăria Kara Gani deja și-a dus faima peste hotarele țării, asta deși încă nu își exportă producția. Vinăria este vizitată de cunoscători în arta vinului din toate colțurile lumii. Din acest motiv, soții Cerven au planuri de a-și mări producția. Dacă acum produc 10 mii de sticle pe an, anul viitor plănuiesc să mărească producția până la 40 de mii. De asemenea, se poartă discuții pentru a începe exportul în Europa.

„Avem deja unele înțelegeri cu partenerii europeni. Cred că anul acesta vom reuși să exportăm prima partidă de probă. Ne este interesant cum va fi apreciat vinul nostru peste hotare”, spune Larisa Cerven.

Kara Gani / Sursa:UNIMEDIA

Kara Gani / Sursa:UNIMEDIA

Kara Gani / Sursa:UNIMEDIA

Pentru că a devenit un punct de atracție turistică, proprietarii plănuiesc să înceapă și construcția unui hotel pe teritoriul vinăriei.

„Anul trecut am avut 300 de turiști, anul acesta numărul s-a mărit de două ori. Am ajuns la 600”, spune Larisa Cerven, care este responsabilă de dezvoltarea turistică a vinăriei.

Programul SARD, are ca scop să consolideze sectorul agroalimentar, să promoveze antreprenoriatul local, să creeze locuri de muncă și să crescă veniturile populației care locuiește în UTA Găgăuzia și raionul Taraclia. Una din modalitățile pentru UE de a atinge aceste obiective a fost susținerea tranziției spre energia regenerabilă.

Întreaga galerie foto o puteți vedea aici.

Autoare: Adriana Vlas

Acest articol a fost elaborat cu asistența Uniunii Europene în cadrul Inițiativei EU4Energy. Conținutul este responsabilitatea exclusivă a autorului și nu reflectă sub nicio formă punctele de vedere ale Uniunii Europene.